Eng.sz.: GKM EKH: R-1978/2000.
Dr. Kopári László
Irodavezető
7626 Pécs, Koller u. 7. 2. emelet 25.
mobil   	00-36-20-4338163
mail:    	kopari@kopari.hu
web:    	www.kopari.hu
___________________________________________________________________________ 
 
Program- és árajánlat 
Szilveszter Dél-Erdélyben 
2026. december 28. – 2027. január 2.  

1. nap: Pécs: indulás a hajnali órákban. – Nagyszeben: rövid séta az erdélyi szászok egykori központjának óvárosában, érintve a Fő teret, az evangélikus templomot, a Bruchental palotát, s a Tolvajok hídját.
2. nap: Zágon: látogatás Mikes Kelemen szülőfalujában, ahol a Mikes-Szentkereszty kúriában neki, s még több más, a településhez köthető híres személynek van emlékszobája, s meglátogatjuk a népszerű Mikes-tölgyeket, melyeket a legenda szerint Mikes Kelemen születésekor édesapja ültetett. – Csomakőrös: látogatás a híres Ázsia kutató, nyelvész, a tibeti-angol szótár megalkotója, Kőrösi Csoma Sándor, akinek szülőházának helyén emlékház épült. – Kovászna: séta a városközpontban a város szimbólumának tekintet Pokolsárhoz, ami a város főterén található látványos iszapvulkán maradványa, ahol természetes iszapos ásványvíz és széndioxid feltörés, az utóvulkáni működések tanújele. – Zabola: látogatás a Mikes-kastélyban, amely a háromszéki udvarháztípusok egyik szép példája, körülötte angolpakkal, majd a Csángó Néprajzi Múzeumban, amely egy magángyűjteményéből született egy XX. század elején épített faházban, melyet 1974-ben tájházzá alakítottak.
3. nap: Prázsmár: Látogatás Erdély egyik legnagyobb erődtemplomába, amely a Világörökség része. – Sepsiszentgyörgy, Háromszék legnagyobb települése, Kovászna megye közigazgatási, szellemi és gazdasági központja: séta a város központjában, majd a kopjafa-emlékparkkal is rendelkező református vártemplomban, amely késő gótikus alakját 1547-ben nyerte el, s eredetileg két várfalgyűrű vette körül.
4. nap: Kézdivásárhely: séta a történelmi központban, a trapéz alakú főtéren, amely körül Európában egyedi, jellegzetes, több, mint 70 udvartér található, ill. a református templomhoz, amely Erdély egyik legnagyobb temploma. – Csernáton: este kezdetét veszi ünnepi szilveszteri vacsora szilveszteri buli kíséretével, melynek része lesz éjfélkor a hagyományos töltött káposzta. 
5. nap: Csernáton: A késői fekvés után késői reggeli, majd egy kellemes séta a faluban. Haszmann Pál Múzeum, melyben a falu és a környék néprajzát ismerhetjük meg, majd vacsoráig pihenés és regenerálódás a szilveszteri mulatság fáradalmai után. 
6.nap: Indulás haza.  – Útközben rövid megálló Gyulafehérváron: Szent Mihály székesegyház, mely Erdély legjelentősebb románkori épülete, s amelyben nyugszik többek közt Hunyadi János. – Érkezés Pécsre a késő esti órákban. 

Utazás: autóbusz 
Étkezés: 5 reggeli, 4 normál vacsora, 1 szilveszteri vacsora, 2 ebéd 
Szállás: Csernátonban panzióban, 2fő/szoba elhelyezéssel 

Ár: 297.000 Ft/fő legalább 20 utas esetén, amely tartalmazza az utazást, az étkezést, a szállást, a szilveszteri buli árát itallal, étkezésekkel és élő zenével 
 
Az ár nem tartalmazza a belépődíjakat, az utasbiztosítást, idegenforgalmi adót és a fent nem említett szolgáltatásokat! 

 Az utazás ideje alatt mindenkinek rendelkeznie érvényes utasbiztosítással, melyet irodánknál meg lehet kötni! 

A programhoz jó utat kívánva üdvözlettel: 

Dr. Kopári László sk. 
Pécs, 2026. július 13.